9. การจัดการ

โครงสร้างการจัดการ

โครงสร้างกรรมการบริษัทฯ ณ วันที่ 31 ธันวาคม 2544 ประกอบด้วยคณะกรรมการทั้งหมดจำนวน
2 ชุด กล่าวคือ คณะกรรมการบริษัทและคณะกรรมการตรวจสอบ โดยมีรายชื่อดังต่อไปนี้

  ---------------------------- ---------------- ---------------------------
  รายชื่อ                        คณะกรรมการบริษัท   คณะกรรมการตรวจสอบ

  1. นายอรุณ งามดี               ü                

  2. นายบุญชัย โชควัฒนา           ü                

  3. นายวศิน เตยะธิติ             ü                

  4. นายบุญเกียรติ โชควัฒนา        ü                

  5. นายอดิศักดิ์ อัครจรัลญา         ü                

  6. นางสาวฐิติมา ศานติคงคา       ü                

  7. นางสาวสุวรรณี ตั้งวงศ์ศานต์     ü                

  8. นางศิริวรรณ วิลาสศักดานนท์     ü                

  9. นายบุญยิ่ง จุลเกียรติ           ü                ü

  10. นายวีระวัฒน์ ชลวณิช          ü                ü

  11. นายอัคนี ทับทิมทอง           ü                ü

  12. นางมาลี ลีลาศิริวงศ์          ü                

  13. Mr. Gregory Michael      ü                
  Taucher                                       

  14. Mr. Wolf Rudiger         ü                
  Reinecke                                      

  นางสุรีย์ หมื่นนรินทร์              เลขานุการบริษัทฯ    เลขานุการคณะกรรมการตรวจสอบ
  ---------------------------- ---------------- ---------------------------

ขอบเขตอำนาจหน้าที่ของคณะกรรมการบริษัท

1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้น ด้วยความซื่อสัตย์ สุจริต และระมัดระวังรักษาผลประโยชน์ของบริษัท

2. กำหนดนโยบายและทิศทางการดำเนินงานของบริษัท และกำกับ
ควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
เพื่อเพิ่มมูลค่าทางเศรษฐกิจสูงสุดให้แก่กิจการ

3. มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

4.
ให้ความเห็นชอบรายงานทางการการเงินที่ผู้สอบบัญชีและคณะกรรมการตรวจสอบได้ตรวจสอบและ/หรือสอบทานแล้ว

5.
แต่งตั้งกรรมการตรวจสอบและกำหนดขอบเขตอำนาจหน้าที่และความรับผิดชอบของคณะกรรมการตรวจสอบ

ขอบเขตหน้าที่และความรับผิดชอบของคณะกรรมการตรวจสอบ

1. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอและเชื่อถือได้

2. ดูแลให้บริษัทมีระบบการควบคุมภายในที่เหมาะสม มีประสิทธิภาพ

3. พิจารณาคัดเลือกและเสนอแต่งตั้งผู้สอบบัญชีของบริษัท

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลไม่ให้เกิดความขัดแย้งทางผลประโยชน์

6. ปฏิบัติการอื่นใดตามที่คณะกรรมการของบริษัทมอบหมาย

7. จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานกรรมการตรวจสอบ

การสรรหากรรมการ

บริษัทไม่มีคณะกรรมการสรรหาเพื่อคัดเลือกบุคลากรที่จะแต่งตั้งเป็นกรรมการ
คณะกรรมการของบริษัทจะต้องได้รับเลือกตั้งจากที่ประชุมผู้ถือหุ้นหรือคณะกรรมการบริษัทแล้วแต่กรณี
โดยต้องมีคุณสมบัติและไม่มีลักษณะต้องห้ามตามกฎหมาย ซึ่งตามข้อบังคับของบริษัทกำหนดไว้ว่า
ให้บริษัทมีคณะกรรมการของบริษัทไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร ทั้งนี้
บริษัทได้กำหนดการแต่งตั้งกรรมการบริษัทไว้ในข้อบังคับดังนี้

กรรมการนั้นให้ที่ประชุมผู้ถือหุ้นเลือกตั้ง โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง
ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

ในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่าผู้ใดจะออก
ส่วนปีหลังๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนตำแหน่งกรรมการที่ว่างในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน

บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

การลงนามผูกพันบริษัท ให้กรรมการสองคนลงลายมือชื่อร่วมกันและประทับตราสำคัญของบริษัท

คณะกรรมการอาจกำหนดชื่อกรรมการผู้มีอำนาจลงนามผูกพันบริษัทพร้อมประทับตราสำคัญของบริษัท

จำนวนกรรมการที่มาจากผู้ถือหุ้นรายใหญ่แต่ละกลุ่ม

- ไม่มี –

ค่าตอบแทน

ค่าตอบแทนที่เป็นตัวเงินในปี 2544 มีดังนี้

  ---------------------------------------------------- ------------------
  - ค่าตอบแทนรวมของกรรมการบริษัทฯ 14 ท่าน                  2,024,000 บาท
  (บำเหน็จกรรมการ เบี้ยประชุม และค่าพาหนะ)                  

  - ค่าตอบแทนรวมของกรรมการบริษัทฯ และผู้บริหาร 8 ท่าน         8,091,950 บาท

  - เงินกองทุนสำรองเลี้ยงชีพของกรรมการบริษัทฯ และผู้บริหาร       - ไม่มี -
  ---------------------------------------------------- ------------------

จำนวนหุ้นที่คณะกรรมการถืออยู่ในบริษัท ฟาร์อีสท์ ดีดีบี จำกัด (มหาชน)

  -------------------------------- ------------ ------------ ------------------
  กรรมการ                          จำนวนหุ้น      จำนวนหุ้น      จำนวนหุ้นเปลี่ยนแปลง
                                   ณ 31 ธ.ค.43  ณ 31 ธ.ค.44  

  1. นายอรุณ งามดี                   2,000        2,000        -

  2. นายบุญชัย โชควัฒนา               78,100       78,100       -

  3. นายวศิน เตยะธิติ                 4,950        4,950        -

  4. นายบุญเกียรติ โชควัฒนา            25,000       25,000       -

  5. นายอดิศักดิ์ อัครจรัลญา             3,020        3,020        -

  6. นางสาวฐิติมา ศานติคงคา           5,000        1,000        4,000

  7. นางสาวสุวรรณี ตั้งวงศ์ศานต์         5,000        -            5,000

  8. นางศิริวรรณ วิลาสศักดานนท์         1,275        1,275        -

  9. นายบุญยิ่ง จุลเกียรติ               2,500        2,500        -

  10. นายวีระวัฒน์ ชลวณิช              -            -            -

  11. นายอัคนี ทับทิมทอง               -            -            -

  12. นางมาลี ลีลาศิริวงศ์              5,000        -            5,000

  13. Mr. Gregory Michael Taucher  -            -            -

  14. Mr. Wolf Rudiger Reinecke    2,000        2,000        -
  -------------------------------- ------------ ------------ ------------------

การกำกับดูแลกิจการ

คณะกรรมการบริษัทมีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย

การดูแลเรื่องการใช้ข้อมูลภายใน

บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชน
พร้อมทั้งกำหนดให้กรรมการต้องนำส่งสำเนารายงานการถือหลักทรัพย์ที่นำส่งให้กับตลาดหลักทรัพย์ทุกครั้งที่มีการเปลี่ยนแปลง
โดยนำส่งให้กับเลขานุการคณะกรรมการบริษัท เพื่อนำเข้าเสนอต่อที่ประชุมคณะกรรมการบริษัท

บุคลากร

ณ วันที่ 31 ธันวาคม 2544 บริษัทฯ มีจำนวนพนักงานทั้งสิ้น 187 คน
โดยมีพนักงานในสายงานหลักดังนี้

- ฝ่ายความคิดสร้างสรรค์ 44 คน

- ฝ่ายบริหารงานลูกค้า 30 คน

- ฝ่ายโปรดั๊กชั่น 27 คน

- ฝ่ายวิจัย 7 คน

ในปีที่ผ่านมา บริษัทฯ ไม่มีการลดจำนวนพนักงาน และไม่มีข้อพิพาททางด้านแรงงาน
ในทางตรงกันข้าม กลับรับพนักงานเพิ่มขึ้นเนื่องจากมีลูกค้ามากขึ้น

สำหรับนโยบายบริหารงานบุคคล บริษัทฯ
ยังคงมีนโยบายที่ชัดเจนในการว่าจ้างสรรหาบุคลากรที่มีคุณภาพ
มีการเลื่อนตำแหน่งและจ่ายค่าตอบแทนอย่างเป็นธรรม
โดยนำระบบประเมินผลการปฏิบัติงานมาพิจารณาในการเลื่อนตำแหน่ง ปรับเงินเดือนและโบนัส
ส่วนการพัฒนาบุคลากร บริษัทฯ
มีนโยบายสนับสนุนและส่งเสริมบุคลากรทุกคนให้มีความรู้ความชำนาญโดยเฉพาะผู้ที่มีความสามารถในการดำรงตำแหน่งที่สูงขึ้น
โดยได้มีการส่งไปอบรมสัมมนาทั้งในประเทศและต่างประเทศ
เพื่อให้ทันต่อปัจจัยภายนอกที่มีการเปลี่ยนแปลงอยู่ตลอดเวลา